kalixlouiis/myanmar-wikipedia-corpus huggingface dataset:
၎င်းနှစ်ခု၏ မျှတသောလမ်းစဉ်မှာ ဣန္ဒြေသိက္ခာဟူသောမိမိကိုယ်ကိုထိမ်းသိန်းခြင်းဖြစ်သည်။
၁၁-မိန်းမောခြင်း- နိုးကြား/သတိရှိခြင်း မိန်းမောမှုသည် အခြေအနေနှင့် အချိန်အခါကို နားမလည်သောကြောင့် အလွန်တိုတောင်းသောကာလအတွင်း လူသား၏ တည်ရှိမှုကို ပြာမှုန်အဖြစ် ပြောင်းလဲသွားစေနိုင်သည်။
၎င်း၏ဆန့်ကျင်ဖက်မှာ နိုးကြား/သတိရှိခြင်းဖြစ်သည်။
၁၂-တွန့်တိုခြင်း- ရောင့်ရဲတင်းတိမ်ခြင်း- ဖြုန်းတီးခြင်း တွန့်တိုခြင်းဟူသော ဂုဏ်ပုဒ်ကြောင့် လူသားသည် မိမိပိုင်ဆိုင်မှုမှ သူတစ်ပါးအား ပေးကမ်းစွန့်ကျဲလိုစိတ် ပျောက်ကင်းပြီး ကပ်စေးနဲစေသည်။
၎င်းနှင့်ဆန့်ကျင်ဖက်မှာ အတိုင်းအတာမဲ့ ပေးကမ်းခြင်း (သို့) ဖြုန်းတီးခြင်းဖြစ်သည်။
၎င်းနှစ်ခု၏ မျှတသော လမ်းစဉ်မှာ ပေးကမ်းစွန့်ကျဲလိုစိတ်ရှိပြီး ရောင့်ရဲတင်းတိမ်ခြင်းဖြစ်သည်။
၁၃-အလျင်လိုခြင်း-အချိန်ဆွဲခြင်း-သီးခံစိတ်ရှည်ခြင်း အလျင်လိုခြင်းဟူသည် အလုပ်တစ်ခုကို ကြိုတင်ပြင်ဆင်မှုများ မဖြစ်မီ ပြုလုပ်လိုခြင်း ဖြစ်ပြီး ဥပမာ အသီးမမှည့်မီ ခူးစွတ်လိုခြင်းဖြစ်သည်။
၎င်းနှင့်ဆန့်ကျင်ဖက်မှာ အချိန် ဆွဲခြင်းနှင့် အချိန်နှင့် အင်အားကုန်ဆုံးခြင်းဖြစ်ပြီး ဤဂုဏ်ပုဒ်နှစ်ခုလုံးသည် နိမ့်ကျ သော ဂုဏ်ပုဒ်များဖြစ်သည့်အပြင် မျှတသောလမ်းစဉ်မှာ အလွန်ကောင်းမွန်သင့်လျော် သော သီးခံစိတ်ရှည်ခြင်းဖြစ်သည်။
၁၄-အရိုက်အရာ/နေရာမက်ခြင်း-မိမိကိုယ်ကိုချိုးနှိမ်ခြင်း နေရာမက်ခြင်း (သို့) အရိုက်အရာမက်ခြင်းသည် သူတစ်ပါးကို ရိုကျိုးရန်လိုအပ်ပြီး ၎င်း နှင့်ဆန့်ကျင်ဖက်မှာ နှစ်လိုဖွယ်ကောင်းသော မိမိကိုယ်ကို ချိုးနှိမ်ခြင်းဖြစ်သည်။
၁၅-ခေါင်းမာခြင်း -အမှန်တရားကိုလက်ခံခြင်း ခေါင်းမာခြင်းသည် မမှန်ကန်သော ကိစ္စအပေါ် အကြောင်းပြချက်မျိုးစုံ ပေးသော ဘနီအစ္စရာအီလ်လူမျိုးများကဲ့သို့ အစွဲအလမ်းကြီးစွာ လက်ခံခြင်းဖြစ်ပြီး နိမ့်ကျသော ဂုဏ်ပုဒ်ဖြစ်သည့်အပြင် ဆန့်ကျင်ဖက်အနေဖြင့် မှန်ကန်သော ကိစ္စအပေါ် တစိုက်မတ် မတ် လက်ခံကျင့်သုံးသော မယိုင်မနဲ့ရပ်တည်ခြင်းက ပိုကောင်းသည်။
၁၆-ကျေးဇူးသိတတ်ခြင်း– ကျေးဇူးကန်းခြင်း ပေးသနားမှုအပေါ်ကျေးဇူးကန်းခြင်းဟူသည် ပေးသနားမှုတန်ဖိုးကို ဖုံးကွယ်ခြင်း (သို့) မသိနားမလည်ခြင်းဖြစ်ပြီး ကျေးဇူးတင်ခြင်းဟူသည် ပေးသနားမှုတန်ဖိုးကို သိနားလည်ပြီးနောက် နှလုံးသား၊ နှုတ်လျှာနှင့် လှုပ်ရှားမှုတို့ဖြင့် ကျေးဇူးဆပ်ခြင်းဖြစ်သည်။
ကျေးဇူးသိတတ်ခြင်းသည် ပေးသနားမှုများကို တိုးပွားစေသော်လည်း ကျေးဇူးကန်း ခြင်းသည် ပေးသနားမှုများကို ရပ်တန့်ပျောက်ကွယ်စေသည်။
၁၇-အတင်းပြောခြင်း-သတင်းပြောခြင်း အတင်းပြောခြင်းဟူသည် လူသားသည် တစ်ဦးတစ်ယောက်နောက် ကွယ်တွင် ထိုသူ၏ လျှို့ဝှက်သော အားနည်းချက်များကို ထုတ်ဖော်ခြင်းဖြစ်ပြီး ၎င်းနှင့်ဆန့်ကျင်ဖက်မှာ တစ်ဦးတစ်ယောက်၏ နောက် ကွယ်တွင် ၎င်း၏ ကောင်းသတင်းများပြောခြင်းဖြစ်သည်။
ကွယ်ရာ တွင် အတင်းပြောခြင်းဖြင့် ယုံကြည်မှုကင်းမဲ့ခြင်း၊ အထင်လွဲခြင်း၊ ပြစားခြင်း နှင့် ကလဲ့စားချေခြင်းတို့ကို ဖြစ်ပေါ်စေသည်။
၁၈-စိတ်ထားကောင်းခြင်း-စိတ်ထားညံ့ခြင်း စိတ်ထားကောင်းခြင်းဟူသည် မျက်နှာပြေပြစ်ခြင်း၊ နူးညံ့ချိုသာသော စကားဆိုခြင်း၊ ပြုံးရွှင်စွာ ပြောဆိုဆက်ဆံခြင်း၊ ချစ်ခင်စိတ်ကိုအခြေခံသော စကားလုံးများသုံးခြင်းဖြစ် ပြီး ၎င်းနှင့်ဆန့်ကျင်ဖက်မှာ စိတ် ထားညံ့ခြင်းဖြစ်သည်။
စိတ်ထားကောင်းခြင်းကြောင့် ချစ်ခင်ခြင်း၊ စိတ်ချမ်းသာခြင်းနှင့် အခြေအနေတိုင်းကို တိုးတက်အောင်မြင်စေပြီး စိတ်ထားညံ့ခြင်းကြောင့် ဆန့်ကျင်ဖက်ရလဒ်များသာ ရလာနိုင်သည်။
၁၉-(အမာနသ်)ယုံမှတ်ခံရခြင်း-(ခယာနသ်)အလွဲသုံးစားလုပ်ခြင်း အမာနသ်ဟူသည် တစ်စုံတစ်ယောက်၏ ပိုင်ဆိုင်မှု ဥပမာ အများနှင့်ဆိုင်သော ငွေကြေး ဥစ္စာများကို ထိန်းသိမ်းစောင့်ရှောက်ခြင်းဖြစ်ပြီး ခယာနသ်ဟူသည် သူတစ်ပါး၏ ပိုင် ဆိုင်မှုများကို ဂရုမစိုက်ခြင်း (သို့) ပျက်စီးစေခြင်းဖြစ်သည်။
အမာနသ်သည် ယုံကြည်မှု ချစ်ခင်ရင်းနှီးမှုများကို ဖြစ်စေသော်လည်း ခယာနသ်သည် ဆန့်ကျင်ဖက်ရလဒ်များကို သာ ဖြစ်ပေါ်စေသည်။
၂၀-မှန်ကန်ခြင်း-လိမ်ညာခြင်း မှန်ကန်ခြင်းသည် မှန်ကန်သောအပြောနှင့် ထပ်တူကျသဖြင့် အမာနသ်လည်းပါဝင်ပြီး လိမ်ညာခြင်းသည် ၎င်းနှင့် ဆန့်ကျင်ဖက်ဖြစ်သည်။
လိမ်ညာခြင်းသည် လူသားအား လူကြောက်၊ ပြစားသူ၊ ခေါင်းမာသူဖြစ်စေပြီး မှန်သောစကားဆိုခြင်း သူတစ်ပါး၏ ယုံကြည်မှုကို ရနိုင်ခြင်း မှန်ကန်ခြင်းတို့နှင့် ဆန့်ကျင်ဖက်ဖြစ်သည်။
၂၁-ကတိတည်ခြင်း - ကတိဖျက်ခြင်း ကတိတည်ခြင်းသည် လူမျိုးတိုင်းနှင့် သာသနာတိုင်းက လက်ခံထားသော မွေးရာပါဗီဇ များမှ တစ်ခုအပါအဝင်ဖြစ်ပြီး ကတိဖျက်ခြင်းသည် မကောင်းသော အလုပ်ဖြစ်သည်။
ကတိဖျက်ခြင်းကြောင့် ယုံကြည်မှုကင်းမဲ့စေပြီး စည်းလုံးခြင်းကို ပျက်ပြယ်စေသည်။
၂၂-ယုတ္တိဗေဒဆန်ဆန်ဆွေးနွေးခြင်း-ငြင်းခုံခြင်း ယုတ္တိဗေဒဆန်ဆန်ဆွေးနွေးခြင်းသည် အမှန်တရားကို ရှာဖွေရန် အ ကောင်းဆုံးလမ်းဖြစ်ပြီး တယူသန်အစွဲအလမ်းပါသော ခေါင်းမာခြင်းပါသော ငြင်းခုံခြင်းသည် နောက်ကျန်ခဲ့ခြင်း၊ မုန်းတီးခြင်းနှင့် ကွဲကွာခြင်းကိုဖြစ်စေသည်။
ငြင်းခုံခြင်းကြောင့် လိမ်ညာခြင်း ရန်ငြိုးဖွဲ့မုန်းတီးခြင်းနှင့် အယောင်ဆောင်ခြင်းတို့ ဖြစ်လာစေသည်။
၂၃-စကားသယ်ခြင်း- ဖျန်ဖြေပေးခြင်း သူတစ်ပါးရန်ဖြစ်နေလျှင် ကျန်သူများ၏ အဓိကတာဝန်မှာ ဖျန်ဖြေပေးခြင်းဖြစ်ပြီး အလွန်ကောင်းသောအလုပ်ဖြစ်သည်။
သို့သော် အချို့သည် ဤအလုပ်နှင့်ဆန့်ကျင်ဖက် (မီးလောင်ရာလေပင့်)လုပ်ကြသည်။
စကားသယ်ခြင်း ရန်တိုက်ခြင်း လုပ်ကြသည်။
၎င်းအလုပ်ကြောင့် အသင်းကွဲခြင်း မကောင်းမြင်ခြင်းနှင့် မုန်းတိုးခြင်းတို့ ဖြစ်ပေါ်လာ မည်။
၂၄-အကောင်းမြင်ဝါဒ(သံသယ)-အဆိုးမြင်ဝါဒ(သံသယ) အဆိုးမြင်ဝါဒ သူတစ်ပါးအလုပ်ကို မှန်ကန်စွာ အဓိပ္ပာယ်ဖွင့်ဆိုခြင်းသည် အကောင်းမြင်ဝါဒဖြစ်ပြီး ဆန့်ကျင်ဖက်အလုပ်ကို မကောင်းမြင်ဝါဒဟုခေါ်သည်။
မကောင်းမြင်ခြင်းကြောင့် ယုံကြည်မှုပျောက်ကွယ်ခြင်း တည်ငြိမ်အေးချမ်းမှုကို ထိခိုက်ခြင်းနှင့် ချစ်ခင်ရင်းနှီးသူ အချင်း ချင်း ကွဲကွာခြင်းတို့ ဖြစ်ပေါ်လာမည်။
၂၀၁၈ ဖီဖာ ကမ္ဘာ့ဖလားသည် ၂၁ ကြိမ်မြောက် ဖီဖာ ကမ္ဘာ့ဖလားဖြစ်ပြီး ဖီဖာအဖွဲ့ဝင်နိုင်ငံများမှ အမျိုးသားဘောလုံးအသင်းများ လေးနှစ်လျှင်တစ်ကြိမ် ယှဉ်ပြိုင်ကြသည့် နိုင်ငံတကာကစားပွဲလည်းဖြစ်သည်။
ထိုပွဲစဉ်များကို ရုရှားနိုင်ငံတွင် ၁၄ ဇွန်မှ ၁၅ ဇူလိုင် ၂၀၁၈ ခုနှစ်အထိ ကျင်းပမည်ဖြစ်သည်။
ရုရှားနိုင်ငံသည် ကမ္ဘာ့ဖလားပြိုင်ပွဲ အိမ်ရှင်အဖြစ်ကျင်းပခွင့်ကို ၂၀၁၀ ခုနှစ် ဒီဇင်ဘာလ ၂ ရက်နေ့တွင် ရရှိခဲ့ခြင်းဖြစ်သည်။
၂၀၀၆ ခုနှစ် ဂျာမနီကမ္ဘာ့ဖလားပြိုင်ပွဲပြီးလျှင် ဥရောပ၌ ပထမဆုံးအကြိမ် ပြန်လည်ကျင်းပခွင့်ရခဲ့သော ပွဲလည်းဖြစ်သည်။
ခရီးသွားချိန်ကို ထိန်းညှိနိုင်ရန်အလို့ငှာ ဥရောပရုရှားနှင့် ယူရယ်တောင်တန်းအနောက်ပိုင်းရှိ မြို့များမှ အားကစားကွင်းများကို အသုံးပြုမည်ဖြစ်သည်။
ပြိုင်ပွဲတွင် နိုင်ငံအသင်း ၃၂ သင်းပါဝင်ပြီး ၃၁ သင်းမှာ ခြေစစ်ပွဲများမှတဆင့် ပြိုင်ပွဲဝင်ခွင့်ရရှိခဲ့ခြင်းသာဖြစ်ပြီး အိမ်ရှင်အသင်းတစ်သင်းသာလျှင် အလိုအလျောက်ဝင်ခွင့်ရရှိခဲ့သည်။
ပွဲစဉ် ၆၄ ပွဲရှိပြီး မြို့ကြီး ၁၁ မြို့မှ အားကစားကွင်း ၁၂ ကွင်းတွင် ကျင်းပမည် ဖြစ်သည်။
ဗိုလ်လုပွဲကို ဇူလိုင်လ ၁၅ ရက်နေ့တွင် မော်စကိုမြို့ရှိ လုရှ်နီကီ အားကစားကွင်းတွင် ကျင်းပမည်ဖြစ်သည်။
ကမ္ဘာ့ဖလားကို ရရှိမည့်အသင်းသည် ၂၀၂၁ ဖီဖာ တိုက်ကြီးများဖလားကို အလိုအလျောက်ဝင်ခွင့်ရရှိမည် ဖြစ်သည်။
အသင်းများ ခြေစစ်ပွဲများ ကျင်းပခြင်း ဖီဖာကမ္ဘာဖလားသမိုင်း၏ ပထမဆုံးအကြိမ်အဖြစ် အလိုအလျောက်ဝင်ခွင့်ရသော အိမ်ရှင် ရုရှားနိုင်ငံမှအပ ဖီဖာအဖွဲ့ဝင်နိုင်ငံ ၂၀၉ နိုင်ငံမှ ဘောလုံးအသင်းများအားလုံး ဝင်ခွင့်တွင်ပါဝင်ခဲ့ကြသည်။
ဇင်ဘာဘွေနှင့် အင်ဒိုနီးရှား အမျိုးသား ဘောလုံးအသင်းတို့သည် ၎င်းတို့ ပထမဆုံးပြိုင်ပွဲများ မကစားမီတွင် ခြေစစ်ပွဲအား ဝင်ရောက်ခြင်းမရှိခဲ့တော့ပေ။
ပြိုင်ပွဲတွင် ဝင်ခွင့်နေရာကို ၂၀၁၄ ဖီဖာ ကမ္ဘာ့ဖလားကျင်းပစဉ်ကအတိုင်း မပြောင်းလဲပဲ သတ်မှတ်ခဲ့သည်။
ပထမဆုံး ခြေစစ်ပွဲကို ၁၂ မတ် ၂၀၁၅ ခုနှစ်တွင် အရှေ့တီမောနိုင်ငံ၊ ဒီလီမြို့တွင် အာရှဘောလုံးအဖွဲ့ချူပ် ခြေစစ်ပွဲ၏ အစိတ်အပိုင်းတစ်ခုအဖြစ် ပထမဆုံး ကျင်းပခဲ့သည်။
ပဏာမ ခြေစစ်ပွဲမဲနှိုက်ခြင်းကို စိန့်ပီတာစဘတ်မြို့ ကွန်စတန်နင်နန်းတော်တွင် ၂၀၁၅ ခုနှစ် ဇူလိုင်လ ၂၅ ရက်နေ့၌ ဒေသစံတော်ချိန် 18:00 (UTC+3) တွင် ကျင်းပခဲ့သည်။
၂၀၁၈ ခုနှစ် ဖီဖာ ကမ္ဘာ့ဖလားသို့ ခြေစစ်ပွဲအောင်သော အသင်း ၃၂ သင်းတွင် အသင်း ၂၀ မှာ ယခင် ၂၀၁၄ ကမ္ဘာ့ဖလားတွင်လည်း ဝင်ရောက်ယှဉ်ပြိုင်ခဲ့ကြသော အသင်းများ ဖြစ်ကြသည်။
ဤနှစ်တွင် လူဦးရေအရ အနည်းဆုံးနိုင်ငံများဖြစ်ကြသော အိုင်းစလန်းနှင့် ပနားမားနိုင်ငံအသင်းတို့သည် ပထမဆုံးအကြိမ်အဖြစ် ကမ္ဘာ့ဖလားသို့ ဝင်ရောက်လာခဲ့သည်။
ထို့ပြင် အနည်းဆုံး ဖလားသုံးခုစာလောက် ဝင်ခွင့်မရခဲ့ပဲ ဤနှစ်တွင်မှ တကျော့ပြန် ဝင်လာသော အသင်းများလည်း ရှိသေးသည်။
အီဂျစ်အသင်းသည် ၁၉၉၀ ခုနှစ်တွင် နောက်ဆုံးဝင်ရောက်ခဲ့ပြီး ယခုအခါ ၂၈ နှစ်ကြာမှ ကမ္ဘာ့ဖလားသို့ ဝင်ခွင့်ပြန်လည်ရရှိခဲ့သည်။
ထို့အတူ ၁၉၉၈ ခုနှစ်က နောက်ဆုံးကစားခဲ့ရသော မော်ရိုကိုအသင်းလည်း ပြန်လည်ပါဝင်နိုင်ခဲ့သည်။
ပီရူးအသင်းသည်လည်း ၃၆ နှစ်ကြာ ဝေးကွာခဲ့သော ကမ္ဘာဖလားပြိုင်ပွဲသို့ ဝင်ရောက်နိုင်ခဲ့သည်။
ထို့အပြင် ၂၀၀၂ ခုနှစ်တွင် ကွာတားဖိုင်နယ်အထိ ရောက်ခဲ့သော ဆီနီးဂေါအသင်းလည်း ယခုနှစ် ၂၀၁၈ ကမ္ဘာ့ဖလားတွင် ပါဝင်ခဲ့သည်။
ထိုကြောင့် ဤနှစ်ကမ္ဘာ့ဖလားသည် နော့ဒစ်နိုင်ငံသုံးနိုင်ငံ (ဒိန်းမတ်၊ အိုင်းစလန်းနှင့် ဆွီဒင်နိုင်ငံ)နှင့် အာရပ်နိုင်ငံလေးနိုင်ငံ (အီဂျစ်၊ မော်ရိုကို၊ ဆော်ဒီအာရေဗျနှင့် တူနီးရှားနိုင်ငံ)တို့ ပထမဆုံးအကြိမ်ပါဝင်သည့် ကမ္ဘာ့ဖလားပြိုင်ပွဲဖြစ်သည်။
ထို့ပြင် လေးကြိမ်ကမ္ဘာ့ဖလားချန်ပီယံဖြစ်ခဲ့သော အီတလီအသင်း(၁၉၅၈ ခုနှစ် ပထမဆုံအကြိမ်ရသည်မှစ၍)နှင့် ဒုတိယသုံးကြိမ်ရရှိခဲ့သော နယ်သာလန်အသင်းတို့ ခြေစစ်ပွဲမအောင်မြင်ခဲ့သည်မှာ ထူးခြားသော ကိစ္စရပ်ပင်ဖြစ်သည်။
ထို့မျှမကသေး အခြားသော တိုက်ကြီးများ၏ ဖလားအသီးသီးမှ ချန်ပီယံများဖြစ်သည့် ၂၀၁၇ အာဖရိကနိုင်ငံများဖလားရရှိသူ ကင်မရွန်းအသင်း၊ ကိုပါအမေရိကဖလားချန်ပီယံနှင့် ၂၀၁၇ တိုက်ကြီးများဖလား ဒုတိယရရှိခဲ့သူ ချီလီအသင်း၊ ၂၀၁၆ ခုနှစ် သမုဒ္ဒပိုင်းဇုန် နိုင်ငံများဖလား ချန်ပီယံ နယူးဇီလန်အသင်းနှင့် CONCACAF ရွှေဖလားချန်ပီယံ အမေရိကန်အသင်းတို့ပါ ကမ္ဘာ့ဖလားဝင်ခွင့်ကို ကျရှုံးခဲ့ခြင်းပင်ဖြစ်သည်။
AFC (5) CAF (5) CONCACAF (3) CONMEBOL (5) OFC (0) ခြေစစ်ပွဲမအောင်ခဲ့ UEFA (14) (အိမ်ရှင်) 500px| မဲခွဲခြင်း မဲခွဲခြင်းကို မော်စကိုမြို့ ကရင်မလင်အစိုးရနန်းဆောင်တွင် ၂၀၁၇ ခုနှစ် ဒီဇင်ဘာလ ၁ ရက်နေ့ မော်စကိုစံတော်ချိန် ၁၈:၀၀ နာရီတွင် ကျင်းပခဲ့သည်။
အသင်း ၃၂ သင်းကို အသင်း ၄ သင်းပါဝင်သော အုပ်စု ၈ ခုအဖြစ် မဲနှိုက်၍ အုပ်စုခွဲခဲ့သည်။
မဲနှိုက်ရန်အတွက် အသင်းများကို မဲအိုးလေးလုံးတွင် အောက်တိုဘာလ ၂၀၁၇ ခုနှစ်က ဖီဖာကမ္ဘာ့အဆင့်သတ်မှတ်ချက်ပေါ်မူတည်၍ ခွဲဝေသတ်မှတ်ခဲ့သည်။
မဲအိုး ၁ တွင် အိမ်ရှင်ဖြစ်သူ ရုရှားအသင်းသည် အလိုအလျောက် A1 တွင် ပါဝင်ခဲ့ပြီး ၎င်းအသင်းနှင့် ကမ္ဘာ့အကောင်းဆုံး အသင်း ၇ သင်းတို့ဖြစ်သည်။
ဆက်လက်၍ မဲအိုး ၂ တွင် နောက်ထပ်အကောင်းဆုံး အသင်း ရှစ်သင်းပါဝင်သည်။
ထို့အတူ မဲအိုး ၃ နှင့် ၄ တွင် ကမ္ဘ့ာအဆင့်သတ်မှတ်ချက်အတိုင်း အသီးသီး အစဉ်လိုက်ပါဝင်သွားလိမ့်မည် ဖြစ်သည်။
ဤသည်မှာ ယခင်မဲနှိုက်ခဲ့ပုံများနှင့် ကွဲပြားနေသည်။
ယခင်က မဲအိုး ၁ တွင်သာ ဖီဖာကမ္ဘာ့အဆင့်သတ်မှတ်ချက်ပေါ်တွင် အခြေခံပြီး ကျန်သည့်မဲအိုးများမှာ ပထဝီဝင်ဆိုင်ရာအချက်များ ထည့်သွင်းစဉ်းစား၍ ခွဲဝေခဲ့သည်။
သို့ပေမယ့်လည်း ယခင်လုပ်ရိုးလုပ်စဉ်များအား ထိန်းသိမ်းသည့်သဘောဖြင့် တိုက်ကြီးများတူသော အသင်းနှစ်သင်းအား အုပ်စုအဆင့်တွင် မတွေ့ဆုံအောင် မဲနှိုက်ခဲ့ကြသည်။
သို့သော် ဥရောပယူနီယံဘောလုံးအဖွဲ့ချုပ်မှအသင်းများမှာမူ အုပ်စုတစ်ခုတွင် နှစ်သင်းအထိပါဝင်ပေသည်။
Pot 1 Pot 2 Pot 3 Pot 4 (၆၅) (အိမ်ရှင်) (၁) (၂) (၃) (၄) (၅) (၆) (၇) (၈) (၁၀) (၁၁) (၁၂) (၁၃) (၁၆) (၁၇) (၁၈) (၁၉) (၂၁) (၂၂) (၂၅) (၂၈) (၃၀) (၃၂) (၃၄) (၃၈) (၄၁) (၄၃) (၄၄) (၄၈) (၄၉) (၆၂) (၆၃) အသင်းများလူစာရင်း အသင်းတိုင်းသည် ပထမဆုံးအနေဖြင့် ကစားသမား ၃၀ ဦး ပါဝင်သော ပဏာမအသင်း၏ အမည်စာရင်းကို ပေးရမည်ဖြစ်သည်။
ပဏာမအသင်းတွင် နောက်ဆုံးအသင်း(အမှန်တကယ်ကန်မည့်လူစာရင်း)အတွက် ၂၃ ဦးပါဝင်ရမည်ဖြစ်ပြီး ထိုအထဲတွင် သုံးယောက်မှာ ဂိုးသမားများဖြစ်သည်။
နောက်ဆုံးအသင်းတွင်ပါဝင်သော ကစားသမားများထဲမှာ အပြင်းအထန်ဒဏ်ရာရှိခဲ့သူရှိလျှင် ထိုသူအား အသင်း၏ ပထမဆုံးပွဲမတိုင်မီ ၂၄ နာရီကြိုတင်၍ ထုတ်ပယ်ရမည်ဖြစ်ပြီး ထိုကစားသမားအတွက် အစားထိုးမည်ကစားသမားမှာ ပဏမလူစာရင်းတွင် မပါဝင်ခဲ့သော ကစားသမားများကို အစားထိုးနိုင်သည်။
ပဏမလူစာရင်းတွင် ပါဝင်သော ကစားသမားများသည် ၂၀၁၈ ခုနှစ် မေလ ၂၁ ရက်မှ ၂၇ ရက်အတွင်း မဖြစ်မနေ အနားပေးရမည်ဖြစ်သည်။
ချွင်းချက်အနေဖြင့် မေလ ၂၆ ရက်နေ့တွင် ကစားမည်ဖြစ်သော ၂၀၁၈ ယူအီအက်အေ ချန်ပီယံလိဂ်ဖိုင်နယ်ကစားမည့် ကစားသမားများ မပါဝင်ပေ။
ဖေဖော်ဝါရီလ ၂၀၁၈ ခုနှစ်တွင် ယာယီကစားသမားစာရင်းကို အမည်ပေးရာတွင် ၃၀ မှ ၃၅ ထိ တိုး၍ပေးခဲ့သည်။
ပြိုင်ပွဲကျင်းပမည့်နေရာများ ရုရှားသည် ကရာ့စနိုဒါး၊ ကာဇန်၊ ကာလင်နင်ဂရတ်၊ စိန့်ပီတာစဘတ်၊ ဆာမာရာ၊ ဆာရန်၊ ဆိုချီ၊ ညီးရှ်နီး နော့ဗ်ဂရတ်၊ ဗော်ဂါဂရတ်၊ မော်စကို၊ ယာရိုစလဗာလ်၊ ယဲ့ကာကျယ်ရင်ဘုဂ်နှင့် ရပ်စတော့ဗ် နာ ဒန်နူမြို့များတွင် ပြိုင်ပွဲများ လက်ခံကျင်းပနိုင်ရန် အဆိုပြုခဲ့သည်။
ထိုမြို့များသည် ဥရောပရုရှား၏ အတွင်းသို့မဟုတ် ထိုဒေသ၏အနီးနားတွင်သာရှိသည့်အတွက် အားကစားအသင်းများ ခရီးသွားချိန် လျော့ချနိုင်မည်ဖြစ်သည်။
အဆိုပြုလွှာရွေးချယ်ရေးအဖွဲ့ ထုတ်ပြန်ချက်များအရ "ရုရှားသည် ပြိုင်ပွဲကျင်းပမည့် မြို့ ၁၃ မြို့နှင့် အားကစားကွင်း ၁၆ ကွင်းကို အသုံးပြုမည်ဟု ဆန္ဒပြုခဲ့ပြီး ထိုသည်မှာ ဖီဖာ၏ အနည်းဆုံး လိုအပ်ချက်ထက်ပင် ပို၍နေသည်။
ထိုအားကစား ၁၆ ကွင်းတွင် ၃ ကွင်းများ အသစ်ပြန်လည်ပြုပြင်မည်ဖြစ်ပြီး ၁၃ ကွင်းမှာ အသစ်တည်ဆောက်မည်ဖြစ်သည်။
" ၂၀၁၁ ခုနှစ် အောက်တိုဘာလတွင် ရုရှားသည် အားကစားကွင်းများကို ၁၆ ကွင်းမှ ၁၄ ကွင်းသို့ လျော့ချခဲ့သည်။
မော်စကိုဒေသကြီးတွင် တည်ဆောက်ရန် အဆိုပြုထားသော ပါဒိုးစ်ခ် အားကစားကွင်းတည်ဆောက်မှုကို ဒေသခံအစိုးရအဖွဲ့မှ ကန့်ကွက်ခဲ့သောကြောင့် ဖြစ်သည်။
ထို့အတူ မြို့တော်တွင်လည်း အာခရိကျီယာ အရီနာနှင့် ဒိုင်နမို အားကစားကွင်းတို့ ယှဉ်ပြိုင်တည်ဆောက်ကြရာ အာခရိကျီယာ အရီနာသည် စောလျင်စွာအသင့်ဖြစ်ခဲ့မှုကြောင့် ဒိုင်နမိုကွင်းအား အသုံးပြုရန် မလိုအပ်တော့ပေ။
ပြိုင်ပွဲကျင်းပရာမြို့များ အပြီးသတ်ရွေးချယ်မှု ကြေညာခြင်းကို ၂၉ စက်တင်ဘာ ၂၀၁၂ ခုနှစ်တွင် ပြုလုပ်ခဲ့ရာ ပြိုင်ပွဲကျင်းပမည့်မြို့ကို ၁၁ မြို့ထိ လျော့ချခဲ့ပြီး အားကစားကွင်းများကိုလည်း ၁၂ ကွင်းအထိ လျော့ချခဲ့ရာ ကရာ့စနိုဒါးနှင့် ယာရိုစလဗာလ်မြို့တို့သည် အပြီးသတ်စာရင်းမှ ကျန်ခဲ့သည်။
ထိုအားကစားကွင်း ၁၂ ကွင်းတွင်လည်း အားကစားကွင်း ၃ ကွင်း(လုရှ်နီကီ၊ ယဲ့ကာကျယ်ရင်ဘုဂ်နှင့် ဆိုချီ)တို့မှာ ပြုပြင်မွမ်းမံရုံသာဖြစ်ပြီး ကျန် ၉ ကွင်းမှာ အသစ်ဖြစ်ပြီး တည်ဆောက်ရေးအတွက် ဒေါ်လာ ၁၁.၈ ဘီလီယံအသုံးပြုခဲ့သည်။
ခရစ် အန်ဂါဦးဆောင်သော ဖီဖာစစ်ဆေးရေးအဖွဲ့သည် ပထမဆုံးအကြိမ်အဖြစ် ရုရှားသို့ ၂၀၁၄ ခုနှစ် အောက်တို့ဘာလတွင် ရောက်ရှိခဲ့ကြရာ ထိုအဖွဲ့သည် စိန့်ပီတာစဘတ်၊ ဆိုချီ၊ ကာဇန်နှင့် မော်စကိုမြို့များရှိ အားကစားကွင်းများကို သွားရောက်စစ်ဆေးခဲ့ရာ ထိုအဖွဲ့၏ ကောင်းမွန်သော မှတ်ချက်များဖြင့် ကျေနပ်ခဲ့ကြသည်။
၂၀၁၅ ခုနှစ် အောက်တိုဘာလ ၈ ရက်နေ့တွင် ဖီဖာနှင့် ရုရှားနိုင်ငံပြိုင်ပွဲကျင်းပရေး ကော်မတီတို့သည် ပြိုင်ပွဲကာလအတွင်းအသုံးပြုမည့် အားကစားကွင်းများ၏ တရားဝင်အမည်ကို သဘောတူမှု ရခဲ့ကြသည်။
လုရှ်နီကီ အားကစားကွင်းနှင့် စိန့်ပီတာစဘတ် အားကစားကွင်း(ရုရုားနိုင်ငံ၏ အကြီးဆုံးအားကစားကွင်း ၂ ကွင်း)တွင် ပြိုင်ပွဲများ အများဆုံးကျင်းပမည်ဖြစ်ပြီး အားကစားကွင်းတစ်ခုစီတွင် ၇ ပွဲ ကစားမည်ဖြစ်သည်။
ဆိုချီ၊ ကာဇန်၊ ညီရှ်နီး နော့ဗ်ဂရတ်နှင့် ဆာမာရာမြို့များတွင် ၆ ပွဲစီ ကျင်းပမည်ဖြစ်ပြီး ကွာတားဖိုင်နယ် တစ်ပွဲစီ ပါဝင်မည်ဖြစ်သည်။
မော်စကိုရှိ အာခရိကျီယာ အားကစားကွင်နှင့် ရပ်စတော့ဗ် နာ ဒန်နူတို့တွင် ၅ ပွဲစီ ကျင်းပမည်ဖြစ်သည်။
ဗော်ဂါဂရပ်၊ ကာလင်နင်ဂရတ်၊ ယဲ့ကာကျယ်ရင်ဘုဂ်နှင့် ဆာရန်တို့တွင် ၄ ပွဲစီကျင်းပမည်ဖြစ်ကာ ရှုံးထွက်ပြိုင်ပွဲများကို ထိုကွင်းများ၌ ကျင်းပမည် မဟုတ်ပါ။
အားကစားကွင်း ရုရှားမြို့ ၁၁ မြို့ရှိ အားကစားကွင်း ၁၁ ကွင်းအား ဖီဖာကမ္ဘာ့ဖလားအတွက် ပြုပြင်ခြင်းနှင့် အသစ်တည်ဆောက်ခြင်းများ ပြုလုပ်ခဲ့ရသည်။
ဆာမာရာမြို့: ဆာမာရာ အရီနာ (ဖီဖာကမ္ဘာ့ဖလားကာလအတွင်း ဝင်ဆန့်သော ပရိသတ်ဦးရေ: ၄၅,၀၀၀)။
တရားဝင်တည်ဆောက်ရေးကို ၂၁ ဇူလိုင် ၂၀၁၄ ခုနှစ်တွင် စတင်ခဲ့ပြီး ၂၁ ဧပြီ ၂၀၁၈ ခုနှစ်တွင် တည်ဆောက်ရေးပရောဂျက်အား အဆုံးသတ်ခဲ့သည်။
ညီးရှ်နီး နော့ဗ်ဂရတ်မြို့: ညီးရှ်နီး နော့ဗ်ဂရတ် အားကစားကွင်း (ဖီဖာကမ္ဘာ့ဖလားကာလအတွင်း ဝင်ဆန့်သော ပရိသတ်ဦးရေ: ၄၅,၀၀၀)။
၂၀၁၅ ခုနှစ်တွင် ညီးရှ်နီး နော့ဗ်ဂရတ် အားကစားကွင်းတည်ဆောက်ရေးအား အစပြုခဲ့ကြပြီး ၂၀၁၇ ခုနှစ် ဒီဇင်ဘာလတွင် တည်ဆောက်ရေးလုပ်ငန်း အဆုံးသတ်ခဲ့သည်။
ဗော်ဂါဂရတ်မြို့: ဗော်ဂါဂရတ် အရီနာ (ဖီဖာကမ္ဘာ့ဖလားကာလအတွင်း ဝင်ဆန့်သော ပရိသတ်ဦးရေ: ၄၅,၀၀၀)။
ဗော်ဂါဂရတ်မြို့၏ ပင်မအရီနာကို အမိမြေမှခေါ်သံ ရုပ်တုကြီးအောက် ယခင်က ဖြိုချခဲ့သော ဗဟိုအားကစားကွင်းနေရာတွင်ပင်တည်ဆောက်ခဲ့သည်။
၂၀၁၈ ခုနှစ် ဧပြီလ ၃ ရက်နေ့တွင် တည်ဆောက်ပြီးစီးအပ်နှံ့ခဲ့သည်။
ယဲ့ကာကျယ်ရင်ဘုဂ်မြို့: ယဲ့ကာကျယ်ရင်ဘုဂ် အရီနာ (ဖီဖာကမ္ဘာ့ဖလားကာလအတွင်း ဝင်ဆန့်သော ပရိသတ်ဦးရေ: ၃၅,၀၀၀)။
ယဲ့ကာကျယ်ရင်ဘုဂ်မြို့၏ ဗဟိုအားကစားကွင်းအား ဖီဖာကမ္ဘာ့ဖလားအတွက် ရည်ရွယ်၍ ပြုပြင်မွမ်းမံခဲ့သည်။
ကြည့်ရှုသူ ပရိသတ် ၃၅,၀၀၀ ဝင်ဆံသည့် အားကစားကွင်းဖြစ်သည်။
ပြုပြင်ရေးလုပ်ငန်းအား ၂၀၁၇ ခုနှစ် ဒီဇင်ဘာလတွင် အဆုံးသတ်ခဲ့သည်။
ဆာရန်မြို့: မာဒိုဗီးယား အရီနာ (ဖီဖာကမ္ဘာ့ဖလားကာလအတွင်း ဝင်ဆန့်သော ပရိသတ်ဦးရေ: ၄၄,၀၀၀)။
ဆာရန်မြို့ရှိ အားကစားကွင်းအား ၂၀၁၂ ခုနှစ် စပါတာကီရ်ဒါ( all-Russian Spartakiad) ဖွင့်ပွဲအမှီ အပ်နှံ့နိုင်ရန်စီစဉ်ခဲ့သော်လည်း ကွင်းဖွင့်ပွဲအား ၂၀၁၇ ခုနှစ်မှပြုလုပ်ရန် ပြင်ဆင်ရေးဆွဲခဲ့ရသည်။
ဤအရီနာ၌ ပထမဆုံးသော အားကစားပွင် ဧပြီ ၂၁ ရက် ၂၀၁၈ ခုနှစ်တွင် ကျင်းပခဲ့သည်။
ရပ်စတော့ဗ် နာ ဒန်နူမြို့: ရပ်စတော့ဗ် အရီနာ (ဖီဖာကမ္ဘာ့ဖလားကာလအတွင်း ဝင်ဆန့်သော ပရိသတ်ဦးရေ: ၄၅,၀၀၀)။
ဒွန်မြစ်ဘယ်ဘက်ကမ်းတွင်းတည်ရှိသော အားကစားကွင်းအား တည်ဆောက်ခြင်းကို ၂၀၁၇ ခုနှစ် ဒီဇင်ဘာလ ၂၂ ရက်နေ့တွင် အပြီးသတ်ခဲ့သည်။
ကာလင်နင်ဂရတ်မြို့: ကာလင်နင်ဂရတ် အားကစားကွင်း (ဖီဖာကမ္ဘာ့ဖလားကာလအတွင်း ဝင်ဆန့်သော ပရိသတ်ဦးရေ: ၃၅,၀၀၀)။
၂၀၁၅ ခုနှစ် စက်တင်ဘာလတွင် အုတ်မြစ်ချခဲ့ပြီး ၂၀၁၈ ခုနှစ် ဧပြီလ ၁၁ ရက်နေ့တွင် အားကစားကွင်းသစ်ကြီး၌ ပထမဆုံးကစားပွဲကို ကျင်းပပေးနိုင်ခဲ့သည်။
ကာဇန်မြို့: ကာဇန် အရီနာ (ဖီဖာကမ္ဘာ့ဖလားကာလအတွင်း ဝင်ဆန့်သော ပရိသတ်ဦးရေ: ၄၅,၀၀၀)။
ဤအားကစားကွင်းကို ၂၀၁၃ နွေရာသီ တက္ကသိုလ်ပေါင်းစုံ အားကစားပြိုင်ပွဲအတွက် ရည်ရွယ်၍ တည်ဆောက်ခဲ့ခြင်းဖြစ်သည်။
2015 World Aquatics Championship နှင့် the 2017 FIFA Confederations Cup တို့ကို ဤကွင်း၌ ကျင်းပပေးနိုင်ခဲ့သည်။
ထို့ပြင် FC Rubin Kazan အသင်း၏ အိမ်ကွင်းအဖြစ်လည်း အသုံးပြုသည်။
မော်စကိုမြို့: စပါးတက်ခ် အားကစားကွင်း (ဖီဖာကမ္ဘာ့ဖလားကာလအတွင်း ဝင်ဆန့်သော ပရိသတ်ဦးရေ: ၄၅,၀၀၀)။
စပါးတက်ခ် မော်စကိုအသင်း၏ အိမ်ကွင်းဖြစ်ပြီး ဖီဖာ၏ လိုလားချက်များအရ ၂၀၁၈ ဖီဖာကမ္ဘာ့ဖလားကာလအတွင်း ဤကွင်း၏ အမည်ကို စပါးတက်ခ် အားကစားကွင်းအစား အာခရိကျီယာ အရီနာဟု ပြောင်းလဲသုံးစွဲမည်ဖြစ်သည်။
ပထမဆုံးကစားပွဲကို ၂၀၁၄ ခုနှစ် စက်တင်ဘာလ ၅ ရက်နေ့တွင် ကျင်းပပေးခဲ့သည်။
ဆိုချီမြို့: ဖစ်ရှ် အားကစားကွင်း (ဖီဖာကမ္ဘာ့ဖလားကာလအတွင်း ဝင်ဆန့်သော ပရိသတ်ဦးရေ: ၄၅,၀၀၀)။
ဤအာကစားကွင်းမှ ဆောင်းရာသီအိုလံပစ်ပွဲတော် ဖွင့်ပွဲနှင့် ပိတ်ပွဲပြုလုပ်ပေးခဲ့သော အားကစားကွင်း ၂၂ ကွင်းထဲမှ တစ်ခုအဖြစ် သမိုင်းတင်ခဲ့သည့် အားကစားကွင်းဖြစ်သည်။
ဆိုချီ ၂၀၁၄ ပြိုင်ပွဲပြီးသည့်နောက် ၂၀၁၇ ဖီဖာ တိုက်ကြီးများဖလားနှင့် ၂၀၁၈ ဖီဖာ ကမ္ဘာဖလားအတွက် ရည်ရွယ်ပြင်ဆင်ခဲ့သည်။
စိန့်ပီတာစဘတ်မြို့: စိန့်ပီတာစဘတ် အားကစားကွင်း (ဖီဖာကမ္ဘာ့ဖလားကာလအတွင်း ဝင်ဆန့်သော ပရိသတ်ဦးရေ: ၆၇,၀၀၀). ၂၀၀၇ ခုနှစ်တွင် အားကစားကွင်းတည်ဆောက်ရေးအား စတင်ခဲ့ပြီး ၂၀၁၆ ခုနှစ် ဒီဇင်ဘာလ ၂၉ ရက်တွင်မှ တရားဝင်ပြီးစီးခဲ့ကြောင်း ဖော်ပြခဲ့သည်။
ဤအားကစားကွင်း၌ ၂၀၁၇ ဖီဖာ တိုက်ကြီးများဖလားကို ကျင်းပပေးခဲ့ပြီး ၂၀၁၈ ဖီဖာကမ္ဘာ့ဖလားနှင့် ၂၀၂၀ ယူအီးအက်ဖ်အေ ချန်ပီယံရှစ်ပြိုင်ပွဲများကိုလည်း လက်ခံကျင်းပေပေးသွား ဖြစ်သည်။
မော်စကိုမြို့: လုရှ်နီကီ အားကစားကွင်း (ဖီဖာကမ္ဘာ့ဖလားကာလအတွင်း ဝင်ဆန့်သော ပရိသတ်ဦးရေ: ၈၀,၀၀၀)။
နိုင်ငံအတွင်းတွင် အကြီးဆုံးသော အားကစားကွင်းကြီးဖြစ်ပြီး ပြုပြင်တည်ဆောက်ရန်အတွင် ၂၀၁၃ ခုနှစ်မှစ၍ ပိတ်ခဲ့သည်။
၂၀၁၇ ခုနှစ် နိုဝင်ဘာလတွင် ပြုပြင်ခြင်းလုပ်ငန်းများ အပြီးသတ်ခဲ့သည်။
မော်စကိုမြို့စိန့်ပီတာစဘတ်မြို့ကာလင်နင်ဂရတ်မြို့လုရှ်နီကီ အားကစားကွင်းအာခရိကျီယာ အရီနာ(စပါးတက်ခ် အားကစားကွင်း)ကရဲ့စတော့ဗ်စကီး အားကစားကွင်း(စိန့်ပီတာစဘတ် အားကစားကွင်း)ကာလင်နင်ဂရတ် အားကစားကွင်းCapacity: ၈၁,၀၀၀Capacity: ၄၅,၃၆၀Capacity: ၆၈,၁၃၄Capacity: ၃၅,၂၁၂(ကွင်းသစ်)200px200px200px200pxကာဇန်မြို့ညီးရှ်နီး နော့ဗ်ဂရတ်မြို့ကာဇန် အရီနာညီးရှ်နီး နော့ဗ်ဂရတ် အားကစားကွင်းCapacity: ၄၅,၃၇၉Capacity: ၄၄,၈၉၉(ကွင်းသစ်)200px200pxဆာမာရာမြို့ဗော်ဂါဂရတ်မြို့ကော့စမော့ အရီနာ(ဆာမာရာမြို့)ဗော်ဂါဂရတ် အရီနာCapacity: ၄၄,၉၁၈(ကွင်းသစ်)Capacity: ၄၅,၅၆၈(rebuilt)200px200pxဆာရန်မြို့ရပ်စတော့ဗ် နာ ဒန်နူမြို့ဆိုချီမြို့ယဲ့ကာကျယ်ရင်ဘုဂ်မြို့မာဒိုဗီးယား အရီနာရပ်စတော့ဗ် အရီနာဖစ်ရှ် အိုလံပစ် အားကစားကွင်း(ဖစ်ရှ် အားကစားကွင်း)ဗဟိုအားကစားကွင်း(ယဲ့ကာကျယ်ရင်ဘုဂ်)Capacity: ၄၄,၄၄၂(ကွင်းသစ်)Capacity: ၄၅,၀၀၀(ကွင်းသစ်)Capacity: ၄၇,၆၅၉Capacity: ၃၅,၆၉၆center|frameless|200x133pxcenter|frameless|200x133pxcenter|frameless|200x133px အသင်းလိုက် အခြေပြုစခန်းများ ကြိုတင်ပြင်ဆင်မှုနှင့် ကုန်ကျစရိတ်များ အခြေခံအဆောက်အဦများ စေတနာ့ဝန်ထမ်းများ စေတနာ့ဝန်ထမ်းလျှောက်လွှာများကို ၂၀၁၈ ရုရှားနိုင်ငံ ပြိုင်ပွဲကျင်းပရေးကော်မတီ ၁ ဇွန် ၂၀၁၆ ခုနှစ်တွင် စတင်လက်ခံခဲံသည်။
၂၀၁၈ ဖီဖာကမ္ဘာ့ဖလား ရုရှားစေတနာ့ဝန်ထမ်းအစီအစဉ်မှာ စံချိန်တစ်ခုတင်နိုင်ခဲ့သည်။
ဒီဇင်ဘာ ၃၀ တွင် လျှောက်လွှာလက်ခံခြင်းပြီးဆုံးရာ ပြိုင်ပွဲကျင်းပသူတို့သည် လျှောက်လွှာပေါင်း ၁၇၇,၀၀၀ ခု လက်ခံရရှိခဲ့သည်။
၂၀၁၈ ဖီဖာကမ္ဘာ့ဖလားပြိုင်ပွဲအတွက် စေတနာ့ဝန်ထမ်း ၁၇,၀၄၀ ဦးအသုံးပြုမည်ဖြစ်ပြီး ပြိုင်ပွဲလက်ခံကျင်းပရာ မြို့ ၁၁ မြို့တွင် မြို့တော်စေတနာ့ဝန်ထမ်း ၁၈,၀၀၀ ဦးထက်ပို လိုအပ်မည်ဖြစသည်။
ဒေသတွင်းပြိုင်ပွဲကျင်းပရေးကော်မတီမှ တက္ကသိုလ် ၁၅ ခုကို အခြေပြုပြီး စေတနာ့ဝန်ထမ်းစင်တာ ၁၅ ခုဖွင့်လှစ်ကာ စေတနာ့ဝန်ထမ်းများအား လေ့ကျင်ပေးခဲ့သည်။
ဦးစားပေးအနေဖြင့် အဓိကနေရာများတွင် နိုင်ငံခြားဘာသာစကားတက်ကျွမ်းသူနှင့် စေတနာ့ဝန်ထမ်းအလုပ် အတွေ့အကြုံရှိပြီးသားသူများအား ဦးစားပေးနေရာချပေးခဲ့သည်။
စေတနာ့ဝန်ထမ်းများသည် ရုရှားနိုင်ငံသား သို့မဟုတ် အခြားသောနိုင်ငံသားများ ဝင်ရောက်ထမ်းဆောင်နိုင်သည်။
သယ်ယူပို့ဆောင်ရေး ကမ္ဘာ့ဖလားပြိုင်ပွဲကာလအတွင်း ပွဲလတ်မှတ်ကိုင်ဆောင်ထားသူသည် အခမဲ့အများပြည်သူ့သယ်ယူပို့ဆောင်ရေးစနစ်ကို အသုံးပြုခွင့်ရမှာဖြစ်ပြီး ထိုအထဲတွင် အိမ်ရှင်အဖြစ်ကျင်းပသော မြို့များအကြား ချိတ်ဆက်ထားသော ရထားဖြင့်သွားရသည့် ခရီးစဉ်များ၊ ထိုမြို့အတွင်းရှိ ဘက်စကားသယ်ယူပို့ဆောင်ရေးကဲ့သို့သော ဝန်ဆောင်မှုများ ပါဝင်သည်။
ပွဲချိန်များ thumb|A ceremony in Moscow launching the countdown from 1,000 days until the 2018 FIFA Football World Cup begins in Russia. ပွဲချိန်ဇယားအပြည့်အစုံကို ဖီဖာမှ၂၀၁၅ ခုနှစ် ဇူလိုင်လ ၂၄ ရက်တွင် ကြေညာခဲ့သည်။
(ရှုံးထွက်ပွဲများမပါဝင်ပေ။
၎င်းပွဲချိန်များကို နောင်တွင်မှ အတည်ပြုမည်ဖြစ်သည်။
) ၂၀၁၇ ခုနှစ် ဒီဇင်ဘာလ ၁ ရက်နေ့တွင် အပြီးသတ်မဲနှိုက်ခဲ့ခြင်းအရ ရှုံးထွက်ပွဲများကို ဖီဖာမှ အချိန်ညှိပေးခဲ့ကြသည်။
ရုရှားအသင်းသည် အုပ်စုအဆင့်၏ A1 နေရာတွင် ရှိသဖြင့် အဖွင့်ပွဲကို မော်စကိုမြို့ရှိ လုရှ်နီကီအားကစားကွင်းတွင် ဆော်ဒီအာရေဗျအသင်းနှင့် ဇွန်လ ၁၄ ရက်နေ့တွင် ကစားမည်ဖြစ်သည်။
ထိုလုရှ်နီကီအားကစားကွင်းတွင် ဆီမီးဖိုင်နယ် ဒုတိယပွဲကို ဇူလိုင်လ ၁၁ ၌၊ ဗိုလ်လုပွဲကို ဇူလိုင်လ ၁၅ ရက်နေ့၌ အသီးသီးကျင်းပမည်ဖြစ်သည်။
စိန့်ပီတာစဘတ်မြို့ရှိ ကရဲ့စတော့ဗ်စကီးအားကစားကွင်းတွင် ဆီမီးဖိုင်နယ်ပထမပွဲကို ဇူလိုင်လ ၁၀ ရက်နေ့၌လည်းကောင်း၊ တတိယလုပွဲကို ဇူလိုင်လ ၁၄ ရက်နေ့၌လည်းကောင်း အသီးသီးကျင်းပမည်ဖြစ်သည်။
အုပ်စုအဆင့် အုပ်စုအသီးသီးမှ ထိပ်ဆုံးအသင်း နှစ်သင်းသည် ၁၆ သင်းအဆင့်သို့ တက်ရောက်ရမည်ဖြစ်သည်။
ဇယားတွင်ရှိသော အချိန်များမှာ ဒေသစံတော်ချိန်ကို အသုံးပြုထားသည်။
Tiebreakers အုပ်စုအသီးသီးမှ အသင်းများ၏အဆင့်ကို အောက်ပါအတိုင်း သတ်မှတ်မည်ဖြစ်သည်။
(regulations Article 32.5) အကယ်၍ အထက်တွင်ဖော်ပြခဲ့သော စံသတ်မှတ်ချက် ၃ ခုနှင့် နှစ်သင်း (သို့) ထိုထက်ပိုသောအသင်းများ ရမှတ်တူညီခဲ့လျှင် အောက်ပါအတိုင်း ထပ်မံရှိ အဆင့်သတ်မှတ်မည်ဖြစ်သည်။
Group A Group B Group C Group D Group E Group F Group G Group H ရှုံးထွက်အဆင့် ရှုံးထွက်အဆင့်တွင် ပုံမှန်ကစားချိန်ကုန်ဆုံးသွားသည့်တိုင် ရလဒ်တူညီနေပါက အချိန်ပိုဆက်လက်ကစားနိုင်သည်။
(၁၅ မိနစ်စီ နှစ်ပိုင်းကန်ရမည်ဖြစ်သည်။
) အကယ်၍လိုအပ်ပါက အနိုင်ရရှိသူကို ပင်နယ်တီကန်၍ ဆုံးဖြတ်မည်ဖြစ်သည်။
ကစားပွဲသည် အချိန်ပိုဆက်လက်၍ ကစားရတော့မည်ဆိုပါက အသင်းတစ်သင်းစီကို လေးကြိမ်လဲလှယ်ခွင့်ပြုသည်။
ဤသို့ခွင့်ပြုသည်မှာ ဖီဖာကမ္ဘာ့ဖလားပြိုင်ပွဲများအတွင်း ပထမဆုံးအကြိမ်ဖြစ်သည်။
Bracket ၁၆ သင်းအဆင့် ကွာတားဖိုင်နယ်ပွဲများ ဆီမီးဖိုင်နယ်ပွဲများ တတိယလုပွဲ ဗိုလ်လုပွဲ ဆုကြေးငွေ ပြိုင်ပွဲအတွက် ဆုကြေးငွေများကို အောက်တိုဘာလ ၂၀၁၇ ခုနှစ်တွင် ကြေညာခဲ့သည်။
အဆင့် ပမာဏ (မီလီယံဒေါ်လာ) Per team စုစုပေါင်း ချန်ပီယံ ၃၈ ၃၈ ဒုတိယ ၂၈ ၂၈ တတိယ ၂၄ ၂၄ စတုတ္ထ ၂၂ ၂၂ ၅ မှ ၈ အဆင့်ထိ ၁၆ ၆၄ ၉ မှ ၁၆ အဆင့်ထိ ၁၂ ၉၆ ၁၇ မှ ၃၂ အဆင့်ထိ ၈ ၁၂၈ စုစုပေါင်း ၄၀၀ ကမကထပြုသော ကုမ္ပဏီများ ဖီဖာပါတနာများ ဖီဖာကမ္ဘာ့ဖလား စပွန်ဆာများ အာရှမှ ထောက်ပံသူများ ဥရောပမှ ထောက်ပံသူများ Adidas Coca-Cola Gazprom Hyundai– Kia Motors VISAHisense McDonald's Mengniu Dairy Vivo (smartphone)YadeaAlfa-Bank Rostelecom Russian Railways ကိုးကား Category:ကမ္ဘာ့ဖလား ပြိုင်ပွဲများ။
ဝိုင်ကီကီမှ ကြိုဆိုပါ၏ () သည် ကင်ဂျွန်ဟွန်း၊ လီယီကျောင်း၊ ဆန်ဆောင်းဝန်တို့ ပါဝင်သော ကိုရီးယားရုပ်သံဇာတ်လမ်းတွဲ ဖြစ်သည်။
၂၀၁၈ ဖေဖော်ဝါရီ ၅ ရက်မှဧပြီလ ၁၇ရက်​နေ့ထိ ထုတ်လွှင့်ခဲ့သည်။
၂၀၁၈ခုနှစ် ဇွန်လ၆ရက်​နေ့တွင် အတွဲ(၂)ကိုဆက်လက်ရိုက်ကူးမည်ဖြစ်​ကြောင်း​​​ထုတ်ပြန်ခဲ့သည်။
အနှစ်ချုပ် "ဝိုင်ကီကီ" တည်းခိုခန်းကို ဆက်လက်ရပ်တည်ရန် ကြိုးစားနေသော လူငယ် ၃ ဦးထံသို့ စင်ကယ်မားသား (ကလေးကို ယောက်ျားမရှိဘဲ ရုန်းကန်ရသူ) ၁ ဦး ရောက်လာပုံဖြစ်သည်။
ရိုက်ကူးခြင်း ကင်ဂျီဟွန်း~ကန်ဒေါင်ဂူ ကြင်နာတတ်သော လူငယ်တစ်ဦးဖြစ်ပြီး ရုပ်ရှင်ဒါရိုက်တာဖြစ်ရန်ကြိုးစားနေသော အမြဲတမ်းကံမကောင်းသူဖြစ်သည်။
လီယီကျောင်း~ချောင်ဂျွန်ကီ အောင်မြင်သော မင်းသားကြီးတစ်ဦး၏သားဖြစ်ကာ ဖခင်၏အရှိန်အဝါမပါဘဲ မိမိဘာသာ သရုပ်ဆောင်ဖြစ်ရန်ကြိုးစားနေသူ။
ဆန်ဆောင်းဝမ်~ဘွန်ဒူဆစ် အလွတ်တန်းစာရေးဆရာဖြစ်ကာ ဇာတ်ညွှန်းရေးသူဖြစ်ချင်သူ။
ဂျွန်အင်ဆန်း~ယွန်းအ စင်ဂယ်မားသား ကွန်ဝန်ဟီး~ကန်ဆွန်းဂျင် သတင်းသမားဖြစ်ချင်သောဒေါင်ဂူ၏ညီမ လီဂျူဝူး~မင်းဆွန်အာ ဒေါင်ဂူ၏ ချစ်သူဟောင်း ကိုးကား Category:တောင်ကိုရီးယား ရုပ်သံဇာတ်လမ်းတွဲများ Category:ကိုရီးယားဘာသာစကား ရုပ်မြင်သံကြား အစီအစဉ်များ။
A1689B11 သည် Abell 1689 ဂလက်ဆီအစုအဝေးရှိ အင်မတန် သက်တမ်းရင့် ခရုပတ်ပုံစံ ဂလက်ဆီဖြစ်သည်။
ယင်းသည် ဗာဂိုး ကြယ်စုတန်း၌ တည်ရှိပြီး ကြယ်မွေးဖွားမှုသည် နဂါးငွေ့တန်းထက် ၃ ဆ ရှိသည်။
A1689B11 သည် ကမ္ဘာမှ အလင်းနှစ် ၁၁ ဘီလီယံ ကွာဝေးပြီး မဟာပေါက်ကွဲမှုအပြီး နှစ်ပေါင်း ၂.၆ ဘီလီယံအကြာ၌ ဖွဲ့တည်ခဲ့ခြင်းဖြစ်သည်။
ယင်းသည် ၂၀၁၇ ခုနှစ်အရ အဝေးကွာဆုံးနှင့် သက်တမ်းအရင့်ဆုံး ဂလက်ဆီဖြစ်သည်။
ဖောင်တိန်ဘလူး နန်းတော် သို့မဟုတ် ရှာတူး ဒီ ဖောင်တိန်ဘလူး သည် ပြင်သစ်နိုင်ငံ ပါရီမြို့၏ အရှေ့တောင်ဘက် ၃၄မိုင် (၅၅ ကီလိုမီတာ) အကွာတွင် တည်ရှိပြီး ဖောင်တိန်ဘလူး ကွန်မြူးန် (မြို့နယ်) အတွင်း တည်ရှိကာ ပြင်သစ်ရှိ အကြီးမားဆုံးသော ရှက်တူးခေါ် စံအိမ်တော် များတွင် တစ်ခု အပါအဝင်ဖြစ်သည်။
အလယ်ခေတ် ရဲတိုက် နှင့် နောက်ဆက်တွဲ နန်းတော်များသည် ပြင်သစ်ဘုရင်များ၏ စံအိမ်တော် ဖြစ်ခဲ့ပြီး လူဝီ ၇ ဘုရင်မှ အစပြု၍ နပိုလီယန် ၃ အထိ နေထိုင်ခဲ့ကြသည်။
ယခုအခါ အမျိုးသား ပြတိုက်နှင့် ယူနက်စကို ကမ္ဘာ့အမွေအနှစ်နေရာ တစ်ခု ဖြစ်သည်။
thumb|မွန်ပြည်နယ်နှင့် ကရင်ပြည်နယ် နယ်နိမိတ်ပေါ်ရှိ ဂျိုင်းတံတား (ဇာသပြင်) ဂျိုင်းမြစ်သည် ကရင်ပြည်နယ်ရှိဟောင်သရောမြစ် နှင့် လှိုင်းဘွဲ့မြစ် မြစ်တို့ ပေါင်းဆုံပြီး ဖြစ်ပေါ်လာသော မြစ်တစ်စင်းဖြစ်သည်။
ဂျိုင်းမြစ်သည် မြို့၊ ရွာများစွာကို ဖြတ်သန်းစီးဆင်းပြီး မွန်ပြည်နယ်၊ မော်လမြိုင်မြို့အနီးတွင် သံလွင်မြစ် အတွင်းသို့ စီးဆင်းသွားသည်။
ကလဂုတ်ကျွန်းသည် မွန်ပြည်နယ်၊ ရေးမြို့နယ် ကမ်းလွန်ပင်လယ်ပြင်တွင် တည်ရှိသည်။
ရေးမြစ်၏ အနောက်မြောက်ဘက် အကွာ ကပ္ပလီပင်လယ်ပြင်တွင် တည်ရှိသောကျွန်းလည်းဖြစ်သည်။
Prostar Sailing Directions 2005 India & Bay of Bengal Enroute By National Geospatial-intelligence Agency ကိုးကား Category:မြန်မာနိုင်ငံရှိ ကျွန်းများ။
ဒုံသမိမြစ်သည် မြန်မာနိုင်ငံ၊ ကရင်ပြည်နယ်ရှိ မြစ်တစ်စင်းဖြစ်သည်။
အီလီအန် ဂရေးကဲ့သို့ အမျိုးသမီးဗိသုကာများက အမျိုးသမီးရေးရာသီအိုရီအဖြစ်နှင့် ဆက်စပ်နေသော ဗိသုကာပညာများကို လမ်းဖောက်လုပ်ပေးခဲ့ကြသည်။
ဤအမျိုးသမီးများသည် ရိုးရာမိသားစုများ နေထိုင်သည့်နည်းလမ်းများကို စိန်ခေါ်နေသော ဗိသုကာကို စိတ်ကူးခဲ့ကြသည်။
အမျိုးသမီးသီအိုရီနှင့် ဗိသုကာပညာ ချဉ်းကပ်စဉ်းစားသောအရာကို အမျိုးသမီးဗိသုကာများအတွက်သာ ကန့်သတ်ထားသည် မဟုတ်ပါ။
ဗိသုကာ ပညာရှင် လီ ကောဘူဆီယား နှင့် အဒေါ့ဖ်လာတို့ကလည်း သူတို့၏ ဗိသုကာလက်ရာများမှာ အမျိုးသမီးရေးရာ သီအိုရီကို ဆန်းစစ်ခဲ့ကြသည်။